**ការសម្ភាសរបស់អ្នកមីងរឿង ណារី**

ក៖ អ្នកសម្ភាសឈ្មោះជាង ស៊ីអ៊ាវ ខ៖ អ្នកទទួលការសម្ភាសឈ្មោះ រឿង ណារី។

ការសង្ខេបប្រវត្តិរបស់អ្នកមីងរឿង ណារី

អ្នកមីងរឿងណារីមានអាយុ៥២ ឆ្នាំនៅក្នុងឆ្នាំ២០២០ មានភេទស្រី ទីលំនៅបច្ចុប្បន្ននៅភូមិទួលរកា ឃុំរអាង ស្រុកកំពង់សៀម ខេត្តកំពង់ចាម។

ក៖ ចឹងខ្ញុំជាដំបូងខ្ញុំអរគុណច្រើនមីងដែរបានអោយខ្ញុំពិភាក្សាជាមួយមីងទាក់ទងពីប្រវត្តិរបស់មីង ហើយការសម្ភាសទាំងអស់ហ្នឹងត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយពួកគាត់បានស្គាល់ហ្នឹងបានដឹង ជាពិសេសខ្ញុំពិភាក្សាជាមួយមីងទុកអោយកូនរបស់មីងរឺមួយក៏ចៅៗរបស់មីងបានស្គាល់បានដឹងពីប្រវត្តិរបស់មីងដែរមីងបានរៀបរាប់ ចឹងសំរាប់មីងយល់ព្រមដើម្បីអោយខ្ញុំដាក់ការសម្ភាសមួយហ្នឹងទៅក្នុងវេបសាយសាលាទេមីង?

ខ៖ ព្រមយល់ព្រម។

ក៖ បាទមីងបាទចឹងសំរាប់ខ្ញុំជាអ្នកសម្ភាសមីងខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសមីងគឺនៅថ្ងៃទី២៧ខែ៧ឆ្នាំ២០២០ហើយការសម្ភាសទាំងអស់ហ្នឹង គឺធ្វើឡើងនៅភូមិហ្នឹងគឺភូមិទួលរកាណេះមីង?

ខ៖ ទួលរកា។

ក៖ ភូមិទួលរកា ឃុំរអាង ស្រុកកំពង់សៀម ខេត្តកំពង់ចាម?

ខ៖ ចា៎!

ក៖ ចឹងសំរាប់មីងឈ្មោះពេញរបស់មីងទាំងត្រកូលតាមបញ្ជីជាតិឈ្មោះអីគេមីង?

ខ៖ រឿងណារី។

ក៖ រឿងណារី?

ខ៖ ចា៎!

ក៖ ចុះមានឈ្មោះហៅក្រៅអត់មីង?

ខ៖ ហៅអ៊ីប៉ូយៗ។

ក៖ ប៉ូយ?

ខ៖ ចា៎ប៉ោយប៉ែត្រនោះ។

ក៖ ចុះអើកាលពីក្មេងធ្លាប់មានឪពុកម្ដាយហៅឈ្មោះមីងអីផ្សេងពីហ្នឹងទៀតអត់?

ខ៖ អត់ទេហៅតែចឹងហៅប៉ូយៗហ្នឹង!

ក៖​ អូ៎បាទចុះមីងសព្វថ្ងៃអាយុប៉ុន្មានហើយមីង?

ខ៖ ខ្ញុំអាយុហាពីរ។

ក៖ ហាសិបពីរឆ្នាំ?

ខ៖ ចា៎!

ក៖ ចុះមីងកើតនៅថ្ងៃខែឆ្នាំណាមីងចាំអត់?

ខ៖ អត់ចាំទេក្មួយអើយ!

ក៖ អូ៎!

ខ៖ ខែឆ្នាំណុង។

ក៖ អើឆ្នាំមួយពាន់ប្រាំបួនរយប៉ុន្មានក៏អត់ចាំដែរណេះមីងណេះ?

ខ៖ អត់ចាំទេៗ។

ក៖ អូ៎!

ខ៖ គ្រាន់តែដឹងថាប្ដីអាយុដប់ឆ្នាំអាយុដប់មួយឆ្នាំ។

ក៖ ចូលប៉ុលពត?

ខ៖ ដឹងតែនៅជាមួយប៉ុលពតតែម៉ង។

ក៖ អូ៎បាទមីង!

ខ៖ ហើយនៅក្នុងរបបណុង។

ក៖ បាទចុះឆ្នាំច័ន្ទគតិជូត ឆ្លូវ ខាល ថោះមីងឆ្នាំអីគេអាលក្ខណៈជូត ឆ្លូវ ខាល ថោះ រោង ម៉្សាញ់ មមី មមែអីហោសមីងឆ្នាំអីគេ?

ខ៖ ខ្ញុំឆ្នាំរកា។

ក៖ មីងឆ្នាំរកាហេស?

ខ៖ ចា៎!

ក៖​ អូ៎ចុះស្រុកកំណើតដែរមីងកើតម៉ងមីងកើតនៅណា?

ខ៖ នៅភូមិគៀនជ្រៃ។

ក៖ ភូមិគៀនជ្រៃហោស?

ខ៖ ចា៎!

ក៖ អូ៎ចុះអើមីងមានបងប្អូនបង្កើតចំនួនប៉ុន្មាននាក់ទៅមីង?

ខ៖ ខ្ញុំបួននាក់។

ក៖ បួននាក់ចុះមីងកូនទីប៉ុន្មានទៅ?

ខ៖ កូនបងគេ។

ក៖ អូ៎ចុះមានស្រីប៉ុន្មានប្រុសប៉ុន្មានមីង?

ខ៖ ស្រីពីរប្រុសពីរ។

ក៖ អូ៎ចុះមីងអាចប្រាប់ដូចជាប្អូនៗរបស់មីងឈ្មោះអីគេខ្លះបានទេមីង?

ខ៖ បាន។

ក៖ គាត់ឈ្មោះអីខ្លះមីង?

ខ៖ បន្ទាប់ពីខ្ញុំមកឈ្មោះគី។

ក៖ អូ៎ចុះបន្ទាប់មកទៀត?

ខ៖ ឈ្មោះស្រ៊ាន។

ក៖ អូ៎ចុះបន្ទាប់មកទៀត?

ខ៖ ហិន។

ក៖ អូ៎បួននាក់ហ្នឹងណេះមីង?

ខ៖ បួននាក់។

ក៖ ចុះអើប្អូនរបស់មីងដូចជាទីពីរនៅណាហើយគាត់ធ្វើអីគេទៅមីង?

ខ៖ នៅហ្នឹងគាត់វាឥឡូវមុនវាលក់រកស៊ីបន្តិចបន្តួចលក់ត្រីលក់សាច់តាមផ្ទះនេះណុងនៅផ្សារបឹងកុកហ្នឹង ដល់ពេលឥឡូវនៅផ្ទះផ្អាកត្រឹមកូវិឌហ្នឹង!

ក៖ លែងទៅហើយណេះ?

ខ៖ មិនសូវទៅទេនៅតែផ្ទះ។

ក៖​ អូ៎ចឹងគាត់ទៅលក់នៅណាមីងនៅ..?

ខ៖ នៅបឹងកុក។

ក៖ អូ៎នៅផ្សារបឹងកុកហោស?

ខ៖ ចា៎ផ្សារបឹងកុក។

ក៖ អូ៎បាទមីងចុះអើបន្ទាប់មកទៀតទីបីគាត់នៅណា?

ខ៖ នៅភ្នំពេញ។

ក៖​គាត់ធ្វើអីគេនៅណុង?

ខ៖ វាបើកន្លែងកាត់ដេរ។

ក៖ អូ៎តែគាត់មានគ្រួសារហើយណេះបងណេះ?

ខ៖ មានហើយបានកូនពីរបីហើយ!

ក៖ អូ៎មានចៅមានអីនៅ?

ខ៖ អត់មាននៅទេនៅទើបបានកូនអាយុបងអាយុប្រាំបីប្រាំបួនឆ្នាំ។

ក៖​ អូ៎!

ខ៖ ប្អូនអាយុមួយខួប។

ក៖ រួចចុះពៅគេ?

ខ៖ ប្អូនទី...។

ក៖ បួន?

ខ៖ ហ្នឹងប្អូនទីពៅហើយបើអាមួយទៀតក៏នៅភ្នំពេញដែរលក់ដូរនៅណាដែរអារឿងហោស!

ក៖ អូ៎ចឹង..?

ខ៖ បានកូនបីដែរ។

ក៖ ចុះពួកគាត់មានគ្រួសារអស់ហើយណេះមីង?

ខ៖ មានអស់ហើយបងប្អូនណុងហោស!

ក៖ អូ៎ចុះអើមីងគិតថាមីងធ្លាប់មានជាអនុស្សាវរីយ៍ដែរមីងចងចាំជាមួយគាត់ធ្លាប់ធ្វើអីគេខ្លះជាមួយគាត់ ដូចទៅស្រែធ្វើចំការអីដែរចងចាំហាសមានទេមីង?

ខ៖ មានទៅដើរលក់ដូរដល់ធ្រានដល់ល្ពៀកហ្នឹង ទូលល្អីចង់តាពែកក្បាលហើយក្មួយអើយទំរាំបានប៉ុននេះហោស!

ក៖ អូ៎!

ខ៖ ពីក្មេងមក។

ក៖ ធ្វើអីគេមីងលក់អីគេ?

ខ៖ លក់នុំបញ្ចុំលក់អីហ្នឹងហាស!

ក៖ អូ៎!

ខ៖ ទៅខាងស្រែខាងធ្រានហោស!

ក៖ ចឹងមានន័យថាមីងពីមុនមីងធ្វើនុំបញ្ចុះដែរណេះមីង?

ខ៖ ចា៎ធ្វើនុំបញ្ចុះទៅទូលទៅលក់ណុងទូលស្ករទៅលក់អីកោះជំនាន់ណុងមានតែជំនាន់ទូលទេជំនាន់អ៊ីហោស!

ក៖ បាទមីង!

ខ៖ មករំលងបួនប្រាំបួនដប់ឆ្នាំមកមុខមកបានគេរៀងរីកចំរៀនតិចហោស!

ក៖​ អូ៎!

ខ៖ ទូលរែកស្គាល់តែទូលហើយរែកទេ។

ក៖ ប៉ុន្តែមិនដែរធ្វើស្រែចំការទេ?

ខ៖ ធ្វើស្រែចំការក៏ធ្វើដែរ។

ក៖ ជាមួយបងប្អូនហាសណេះមីង?

ខ៖​ ធ្វើការហ្នឹងជាមួយនៅជាមួយម៉ែហោស!

ក៖ ទៅធ្វើជាមួយបងប្អូនអីចឹងទៅ?

ខ៖ ហ្នឹងបងប្អូនជុំគា្នហ្នឹងដល់ពេលគេធំទៅគេមានប្ដីប្រពន្ធគេទៅរកស៊ីបែកៗអស់ទៅ។

ក៖ អូ៎បាទមីងបាទចឹងមានន័យថាបងប្អូនរបស់មីងនៅឆ្ងាយពីគា្នទាំងអស់?

ខ៖ នៅឆ្ងាយពីគ្នានៅជិតតែប្អូនស្រីមួយហ្នឹង!

ក៖ អូ៎!

ខ៖ ខ្ញុំនៅទួលរការំលងតិច។

ក៖ បាទមីងបាទចុះឪពុករបស់មីងឈ្មោះអីគេមីង?

ខ៖ ឈ្មោះនៅក្នុងបញ្ជីជាតិឈ្មោះគ្រូរឿង។

ក៖ ឈ្មោះអីគេត្រកូលគាត់ឈ្មោះអីគេទៅ?

ខ៖ ដឹងឈ្មោះអីទេនេះភ្លេងអាឈ្មោះត្រកូលហាសណេះ!

ក៖ ដឹងតែឈ្មោះរឿង?

ខ៖ ចា៎គាត់ឈ្មោះគ្រូរឿងត្រកូលឈ្មោះអីភ្លេចដែរ។

ក៖​ អូ៎ចុះម្ដាយមីងឈ្មោះអីគេទៅ?

ខ៖ គាត់ឈ្មោះសឺហាន។

ក៖ សឺហាន?

ខ៖ សឿហាន។

ក៖ សឿហានអូ៎សឿហានចុះអើទាំងឪពុកទាំងម្ដាយគាត់អ្នកស្រុកនៅហ្នឹងតើមីងហេស?

ខ៖ ហ្នឹងហើយគ្រូណុងគាត់នៅអីទេភ្លេចបាត់ហើយវិហារសួរគាត់ហ្នឹងហាស!

ក៖ អូ៎វិហារសួរហោស?

ខ៖ ចា៎។

ក៖ អូ៎!

ខ៖ គាត់នៅវិហារសួរបើម៉ែនៅភូមិគៀនជ្រៃហ្នឹង!

ក៖ បាទមីងបាទរួចចុះអើដូចជាឪពុកម្ដាយឪពុកកាលគាត់នៅរស់គាត់ធ្វើអីគេសំរាប់ចិញ្ចឹម..?

ខ៖ គាត់ធ្វើគ្រូ។

ក៖ សំរាប់ចិញ្ចឹមកូនចៅ?

ខ៖ គាត់ធ្វើគ្រូបង្រៀន។

ក៖ តាំងពីដើមម៉ងហោស?

ខ៖ ចា៎គាត់រៀនតាំងពីជំនាន់អាពតមករហូត។

ក៖ អូ៎រួចចុះម្ដាយម្ដាយគាត់ធ្វើអីគេទៅ?

ខ៖ ម៉ែខ្ញុំកសិករហ្នឹង!

ក៖ អូ៎ចុះឪពុកម្ដាយគាត់ស្លូវរឺមួយក៏កាចមីង?  
ខ៖ មិនកាចមិនស្លូតទេឪរៀងកាចជាងម៉ែអត់អីទេ។

ក៖ អូ៎បាទមីងបាទមីងគិតថាអើមីងមានសាច់រឿងរឺមួយក៏ជាអនុស្សាវរីយ៍ដែរមីងចងចាំជាមួយម្ដាយឪពុកមីងកាលពួកគាត់ឥឡូវខូចរឺមួយនៅ?

ខ៖ ខូចអស់ហើយ!

ក៖ ខូចអស់ហើយណេះ?

ខ៖ ខូចអស់ដប់បីដប់បួនឆ្នាំ។

ក៖ អូ៎តែមីងមានជាសាច់រឿងដែរមីងចងចាំជាមួយពួកគាត់មានអីគេខ្លះជាមួយពួកគាត់កាលមីងនៅក្មេងៗ?

ខ៖ ធ្លាប់រកអនុជាមួយម៉ែហ្នឹង!

ក៖ អូ៎!

ខ៖ ធ្លាប់តែមានតែរឿងចឹង។

ក៖ អូ៎!

ខ៖ ដើរដូរដើរលក់ហ្នឹង!

ក៖ បាទមីងបាទអើឪពុកគាត់ធ្លាប់ប្រាប់ពីប្រវត្តិកាលគាត់នៅក្មេងទៅមីងទេ?

ខ៖ ទេអត់ប្រាប់ផង។

ក៖ អូ៎ម្ដាយក៏អត់ដែរនិយាយអីដែរណេះមីង?

ខ៖ អត់ដែរនិយាយអីផង។

ក៖ អូ៎ចុះអើយាយតាខាងឪពុកមីងស្គាល់ឈ្មោះគាត់ទេ?

ខ៖ អត់ស្គាល់ផងភ្លេចអស់ហើយខ្ញុំភ្លេចឈ្មោះអីៗពិបាកចាំហាស!

ក៖ អូ៎យាយតាខាងឪពុកយាយតាខាងម្ដាយក៏អត់ចាំដែរ?

ខ៖ ខាងម្ដាយចាំឈ្មឡឪពុកគាត់ឈ្មោះសឿគាត់ឈ្មោះហានរួចម៉ែគាត់ឈ្មោះយាយមុត។

ក៖ តាសឿយាយមុត?

ខ៖ ចា៎!

ក៖ យាយមុតអូបាទមីងចុះអើមីងមករស់នៅគៀនជ្រៃអើរស់នៅទួលរកាហ្នឹងអស់រយះពេលប៉ុន្មានឆ្នាំហើយមីង?

ខ៖ សាមសិបបីឆ្នាំតាំងពីមានប្ដីមកនៅហ្នឹងរហូត។

ក៖ អូ៎ចុះពីមុនហ្នឹងមីងនៅណា?

ខ៖ នៅខាងភូមិគៀនជ្រៃ។

ក៖ អូ៎ចឹងមីងនៅហ្នឹងទើបមកនៅខាងប្ដីហោស?

ខ៖ ប្ដីសាមសិបបីឆ្នាំហើយ!

ក៖ បាទមីងបាទចុះមីងមានដូចជាបងប្អូនកូនចៅណាដែរមីងគិតថាទៅរស់នៅក្រៅប្រទេសមានទេមីង?

ខ៖ អត់មានផង។

ក៖ អត់មានទេណេះមីង?  
ខ៖ អត់មានទេ។

ក៖ អូ៎បាទមីងចុះអើទៅរស់នៅខេត្តផ្សេងក៏អត់មានដែរ?

ខ៖ អត់មានទេនៅត្រឹមប្អូនពីរនាក់នៅត្រឹមភ្នំពេញពីរនាក់បងប្អូនស្រីហ្នឹងនៅខាងស្រុកភូមិហ្នឹង!

ក៖ អូ៎បាទមីងបាទចុះមីងគិតថាស្វាមីរបស់មីងឈ្មោះអីគេទៅមីង?

ខ៖ ឈ្មោះអ៊ុតមាន។

ក៖ អ៊ុតមាន?

ខ៖ ចុះសព្វថ្ងៃគាត់ធ្វើអីគេឥឡូវមីង?

ខ៖ គាត់ដើរធ្វើការធ្វើសំណង់អីចឹងទៅដើរធ្វើផ្ទះឈើផ្ទះ។

ក៖ អូ៎!

ខ៖ ធ្វើតិចតួចកំប៉េកកំប៉ុកហ្នឹង!

ក៖ ឥឡូវគាត់នៅធ្វើចឹងទៅ?  
ខ៖ ចា៎នៅធ្វើ។

ក៖ ភាគច្រើន..?

ខ៖ ជាទៅធ្វើទៅឈឺឈប់ទៅ។

ក៖ អូ៎ភាគច្រើនគាត់ទៅធ្វើនៅណាមីង?

ខ៖ មែមទៅធ្វើរាមណាឥឡូវនៅធ្វើនៅជិតៗហ្នឹងដែរ។

ក៖ អូ៎បាទមីងបានចុះអើមីងមានកូនប៉ុន្មាននាក់មីង?

ខ៖ ខ្ញុំកូនបួន។

ក៖ កូនបួន?

ខ៖ ចា៎!

ក៖ កូននៅណាខ្លះទៅមីង?

ខ៖ កូនគេមានប្ដីនៅកំពង់សោម នៅក្រូចឆ្មា។

ក៖ អូ៎កូនទីមួយឈ្មោះអីគេហើយនៅណាទៅមីង?

ខ៖ នៅជាមួយរាល់ថ្ងៃហ្នឹងឈ្មោះវី។

ក៖ អូ៎គាត់មានកូនគាត់ទៀត?

ខ៖ អត់មានទេនៅមិនទាន់មានប្រពន្ធទេអាយុសាមពីរហើយ!

ក៖ អូ៎កូនទីមួយហោស?

ខ៖ កូនទីមួយកូនបងគេ។

ក៖ រួចចុះកូនទីពីរ?

ខ៖ កូនទីពីរមានប្រពន្ធដែរហើយ!

ក៖ នៅណា?

ខ៖ នៅជិតហ្នឹងដែរ។

ក៖​ អូ៎ពួកគាត់ធ្វើអីគេមីង?

ខ៖ ធ្វើស្រែចំការតិចតួចហ្នឹងដើរធ្វើការធ្វើងារអោយគេគ្មានមុខរបរអីធំដុំទេក្មួយអើយ!

ក៖ អូ៎បាទមីងបាទរួចចុះអើទីបីមីង?

ខ៖ ទីបីគេមានប្ដីទៅនៅក្រូចឆ្មាទៅនៅខាងប្ដីគេ។

ក៖ អូ៎គាត់មានកូនណេះមីង?

ខ៖ កូនពីរ។

ក៖ អូ៎បាទមីងបាទចុះពៅគេ?

ខ៖ ពៅគេកូនមួយ។

ក៖ ទៅនៅកំពង់សោម?

ខ៖ ចា៎!

ក៖ គាត់ធ្វើអីគេនៅណុង?

ខ៖ ធ្វើនៅខាងនេះចិតបន្លែអោយចិនអនឡាញគេធ្វើអនឡាញចិន។

ក៖ អូ៎បាទមីងចឹងមីងការអស់ប៉ុន្មានឆ្នាំហើយមីង?

ខ៖ ខ្ញុំខ្លួនឯងហ្នឹងហោស?

ក៖ បាទ!

ខ៖ សាមសិបបីឆ្នាំ។

ក៖ ដោយសារអើមីងការហើយមីងអត់ទាន់ទំនេរពោះអើមីងអត់ទំនេរពោះទេមីងយកកូន?

ខ៖ ទំនេរបានមួយខែអូ៎បានមួយឆ្នាំ។

ក៖ មួយឆ្នាំហោសមីង?

ខ៖ ចា៎កូនអាយុសាមពីរ។

ក៖ អូ៎បាទមីងបាទចុះមីងគិតថាពេលដែរមីងរៀបអាពាហ៍ពិពាហ៍ហ្នឹងដូចជាអើមីងចិត្តចង់រៀបដោយខ្លួនឯងរឺមួយក៏ឪពុកម្ដាយអ្នករៀបចំអោយយើងពេលណុងមីង?

ខ៖ ឪពុកម្ដាយមានដឹងអីទេដឹងតែថាការតែម៉ងហ្នឹង!

ក៖ អូ៎!

ខ៖ កាលណុង។

ក៖ បាទមីងបាទអើមីងការហ្នឹងនៅឆ្នាំណាមីងកៅប៉ុន្មាន?

ខ៖ ប៉ែត្រជាងហើយហេស?

ក៖ ប៉ែត្រប្រាំបួន?

ខ​​​​​៖ អត់ទេលឺថាប៉ែត្របួនអីទេហីគិតមើល។

ក៖ គិតមើលអស់សាមសិបឆ្នាំជាងសាមបីឆ្នាំប៉ែត្រប្រាំពីរ។

ខ៖ ប៉ែត្រប្រាំពីរហោស?

ក៖ បាទមីង!

ខ៖ ប៉ែត្រប្រាំពីរហោស?

ក៖ បាទមីងបាទចុះមីងគិតថាចឹងកាលពីជំនាន់មីងការហ្នឹងមានជាថ្លៃទឹកដោះថ្លៃជំនូនអត់មីង?

ខ៖ មានបង្គាប់កាលណុងប្រាំមួយពាន់លុយយើងហ្នឹងហាសអាប្រាំមួយពាន់លុយយើងចាយរាល់ថ្ងៃហ្នឹងហាស!

ក៖ អូ៎ប៉ុន្តែកាល..?

ខ៖ កាលណុងលុយថ្លៃ។

ក៖ ជំនាន់ណុងលុយរៀងថ្លៃណេះមីងណេះ?

ខ៖ ចា៎ធ្វើបានប្រាំមួយពាន់ហ្នឹងធ្វើបានមួយល្មមហ្នឹង!

ក៖ អូ៎បាទមីងបាទលក្ខណៈប្រាំមួយពាន់លុយច្រើនដែរណេះមីងណេះ?

ខ៖ ចា៎លុយច្រើនធ្វើបានធ្វើបានគ្រប់គ្រាន់។

ក៖ អូ៎!

ខ៖ អត់ខ្វះទេ។

ក៖ បាទមីងបាទចុះមីងគិតថានៅពេលដែរមីងរៀបអាពាហ៍ពិពាហ៍ជមួយស្វាមីរបស់មីងហ្នឹងដូចជាមីងស្គាល់គា្នពីមុនហើយនៅ?

ខ៖ អត់ស្គាល់ទេមកលក់នុំបញ្ចុះទូលនុំបញ្ចុះតាមហ្នឹងគេស្គាល់ដើរលក់។

ក៖ អូ៎គេចូលដណ្ដឹងហោស?

ខ៖ ចា៎!

ក៖ អូ៎ចឹងយើងអត់ធ្លាប់មានអនុស្សាវរីយ៍ដើរលេងអីជាមួយគា្នពីមុនអត់ទេ?

ខ៖ អត់ទេអត់ទេ។

ក៖ មែនដូចក្មេងឥឡូវទេណេះមីង?

ខ៖ រកតែកង់ជិះគ្មានពីណាដើរលេងអីណាស្គាល់តែដើរ ដើរស្មើរជើង។

ក៖ បាទមីងបាទចុះមីងគិតថាអើភាសាខ្មែរមីងធ្លាប់រៀនបានប៉ុណ្ណាមីង?

ខ៖ រៀនបានត្រឹមថ្នាក់ទីបួនហ្នឹងខ្ញុំហោស!

ក៖ ជំនាន់ណុងណេះមីង?

ខ៖ ចា៎បើអាទូលតែលក់ពេកទៅរៀនលែងចូល។

ក៖ អូ៎!

ខ៖ បើព្រលឹមបាត់ព្រលប់ដល់ម៉ោងមួយអីមិនទាន់ផ្ទះផងដាច់បាយក្រហាយទឹកដាច់ពីអាពតមកវេទនាដែរ។

ក៖ បាទមីងបាទ!

ខ៖ ស្គាល់ទូលហើយហ្នឹងលក់បានរៀនទៅដល់ណាទេ។

ក៖ ចឹង..?

ខ៖ ម៉ែឪយើងក្រ។

ក៖ បាទមីងត្រូវចុះមីងគិតថាអើមីងមានចេះភាសាអីក្រៅពីភាសាខ្មែរទេដូចភាសាបារាំងភាសាអីអត់?

ខ៖ អត់ចេះទេ។

ក៖ កាលណុងមីងអត់បានរៀនទេណេះ?  
ខ៖ អត់បានទេរៀនបានតិចមួយហ្នឹង!

ក៖ អូ៎បាទមីងចុះកាលមីងរៀនខ្មែរហ្នឹងមីងរៀននៅណាមីងកាលណុង?

ខ៖ រៀននៅសាលាមុនដំបូងសាលាដើមអំពិល។

ក៖ អូ៎!

ខ៖ ទៅពីសាលាដើមអំពិលទៅទៅរៀនសាលាវត្តក្រៅ។

ក៖ អូ៎!

ខ៖ ទៅវត្តក្រៅទៅបានបង្កើតសាលានៅអីនៅអ្នកតាល័ក្ខអើអ្នកតាល័ក្ខហ្នឹងហើយនេះព្រំប្រទល់ភូមិថ្មីហ្នឹង!

ក៖ បាទមីងបាទ!

ខ៖ ដល់ណុងឈប់រៀនបាត់ហើយ!

ក៖ អូ៎!

ខ៖ រៀនសាលាល្ពៀកហ្នឹងហាស!

ក៖ បាទមីងចុះមីងគិតថាចឹងដូចជាកាលមីងរៀនហ្នឹងមីងធ្លាប់មានមិត្តភក្តិស្និទ្ធិស្នាលដែរធំធាត់មកជាមួយគា្នអត់មីង?

ខ៖ មានតើ!

ក៖ មានដែរណេះមីង?

ខ៖ ចា៎!

ក៖ ប៉ុន្តែភាគច្រើនពួកគាត់នៅណាមីង?

ខ៖ នៅខាងគៀនជ្រៃហ្នឹងហាស!

ក៖ អូ៎ប៉ុន្តែយើងឥឡូវយើងនៅតែទាក់ទងគា្នតើណេះមីងណេះ?

ខ៖ ធម្មតាឃើញហៅគា្នធម្មតាហ្នឹង!

ក៖ អូ៎!

ខ៖ នៅរាប់អានគា្នរហូត។

ក៖ បាទមីងបាទមីងធ្លាប់មានអនុស្សាវរីយ៍រឺមួយក៏មានរឿងអីចងចាំជាមួយមិត្តភក្តិកាលមីងនៅរៀនជាមួយគាត់អត់?

ខ៖ អត់មានមិត្តភក្តិមានតែល្អៗគេមានទៅគេហៅអោយយើងហូបចុកជាមួយគ្នាទៅយើងអត់មានហាស!

ក៖ បាទមីង!

ខ៖ គេរៀងគ្រាន់បើជាងយើង។

ក៖ បាទមីងបាទ!

ខ៖ ពេលណាយើងគ្មានលុយទៅគេទិញអីយកមកអោយយើងហ្នឹងហូបចុកជាមួយគេទៅ។

ក៖​ អូ៎!

ខ៖ គេសុទ្ធតែល្អៗដែរគេចិត្តល្អ។

ក៖ បាទមីងបាទ!

ខ៖ ហ្នឹងហើយមានអាក្រក់ទេ។

ក៖ ចឹងចុះមីងគិតថាចឹងស្រែចំការមីងធ្លាប់ធ្វើណេះមីងណេះ?

ខ៖ អស់ហើយ!

ក៖ អូ៎ភាគច្រើននៅស្រែមីងធ្វើអីគេទៅមីង?

ខ៖ ស្ទូងដកហ្នឹង!

ក៖ អើច្រូតកាត់..?

ខ៖ ច្រូតកាត់ហ្នឹង!

ក៖ ភ្ជួររាស់មីងចេះអត់?

ខ៖ អត់ទេៗ។

ក៖ អត់់ចេះទេណេះមីង?

ខ៖ គ្រាន់តែថាច្រូតកាត់ស្ទូងដកហ្នឹង!

ក៖ ប៉ុន្តែឥឡូវគេលែងស្ទូងលែងអីហើយណេះមីង?

ខ៖ លែងស្ទូងហើយឥឡូវគេព្រុះយកហើយ!

ក៖ គេព្រុះយកព្រុះលឿន?

ខ៖ គេមានម៉ាស៊ីនមានអីទៅគេព្រុះឥឡូវគេរីកចំរើនទៅ។

ក៖ អូ៎!

ខ៖ គេឥឡូវគេលែងសូវប្រើដែរគេប្រើទន្លេថង។

ក៖ អូ៎បាទនិយាយរួមឥឡូវអោយតែលុយមីងណេះជួលគេទាំងអស់?

ខ៖ ចា៎គេជួលទាំងអស់ឥឡូវហោស!

ក៖ អូ៎អត់ពិបាកដូចមុនទេណេះមីង?

ខ៖ អត់ពិបាកដូចមុនជំនាន់ខ្ញុំទេខ្ញុំជំនាន់ខ្ញុំប្រើតែកំលាំងទាំងអស់។

ក៖ អូ៎បាទមីងបាទចុះមីងគិតថាចំការចំការមីងធ្លាប់ធ្វើអត់មីង?

ខ៖ ចំការគេដាំថ្នាំគេដាំប៉ិគក់ដាំអីហ្នឹង!

ក៖ អូ៎!

ខ៖ មិនដែរទៅធ្វើទេប៉ុននៅចំការជិតហ្នឹងគេដាំចឹងខ្ញុំធ្លាប់តែធ្វើស្រែចំការ។

ក៖ អូ៎បាទមីង!

ខ៖ ធ្វើស្រែដកស្ទូងធ្វើស្រែធ្វើស្រូវ។

ក៖ បាទមីងបាទចុះមីងគិតថាលក់ដូរមីងធ្លាប់តែលក់នុំបញ្ចុះទេណេះមីងណេះ?  
ខ៖ ធ្លាប់ចេញពីលក់នុំបញ្ចុះមកបានជិះកង់ជិះអីទៅលក់ត្រីលក់អីនៅផ្សារបឹងកុកដែរ។

ក៖​​ អូ៎!

ខ៖ ទើបខានលក់ប្រហែលបួនដប់ឆ្នាំហ្នឹង!

ក៖ បាទមីងបាទ!

ខ៖ ពីមុនខ្ញុំទៅលក់នៅផ្សារ។

ក៖ អូ៎ជិះទៅដល់បឹងកុកហោស?

ខ៖ ចា៎!

ក៖ ឆ្ងាយហាសណេះមីង?

ខ៖ ជិះទៅលក់ផ្អកត្រសក់ផ្អកអីហ្នឹងហាស!

ក៖ បាទមីងបាទ!

ខ៖ ជិះកង់ទៅក្រោកម៉ោងបីម៉ោងបួនភ្លឺហ្នឹង!

ក៖ ប៉ុន្តែឆ្ងាយហាសណេះមីងណេះ?

ខ៖ ទៅលក់ពោតលក់អីហ្នឹងចេះតែលក់ហើយរឿងលក់ហោសតិចតួចចេះតែលក់រហូតណុង។

ក៖ បាទ!

ខ៖ តាំងពីទូលពីក្បាលរហូតដល់ជិះកង់។

ក៖ បាទមីងបាទចុះអើមីងគិតថាមីងធ្លាប់ចិញ្ចឹមសត្វពីមុនទេមីងដូចមាន់ ទា ជ្រូក គោ ក្របី ត្រីអីចឹងហាសណាស់?

ខ៖ អត់ដែរចិញ្ចឹមទេត្រីដែរចិញ្ចឹមជ្រូកចិញ្ចឹមមួយគូរៗ។

ក៖ អូ៎មាន់ទេក៏អត់ដែលដែរ?

ខ៖ មានមាន់ទាគ្រាន់តែចិញ្ចឹមនៅក្នុងគ្រួសារតិចតួចហ្នឹងហាសអត់មានអាជីវកម្មធំហ្នឹងគេទេ។

ក៖ អូ៎!

ខ៖ អោយតែចិញ្ចឹមបួនដប់ម៉្ភៃហ្នឹង!

ក៖ បាទមីងបាទចុះមីងគិតថាអើដូចជាកាលពីក្មេងរហូតដល់ឥឡូវការងារអីគេខ្លះដែរមីងធ្លាប់ធ្វើទៅមីង?

ខ៖ ធ្លាប់ធ្វើមានតែទូលលក់ហ្នឹងហើយច្រូតកាត់ហ្នឹងហើយលក់ហ្នឹងលក់នៅផ្សារនៅស្រែដើរលក់។

ក៖ អូ៎បាទ!

ខ៖ ធ្លាប់ធ្វើតែប៉ុណ្ណឹង!

ក៖ បាទមីងបាទចុះអើកាលពីក្មេងមីងគិតថាជីវិតរបស់មីងមានការផ្លាស់ប្ដូរអីគេខ្លះទៅកាលមីងនៅជាមួយឪពុកម្ដាយដល់ពេលឥឡូវគិតថាជីវិតរបស់មីងមានការផ្លាស់ប្ដូរអីគេខ្លះទៅមីង?

ខ៖ ផ្លាស់ឥឡូវផ្លាស់គ្រាន់ថាវារៀងស្រួលតិចចាស់ទៅហ្នឹងវាមិនអត់ប៉ុន្មាន។

ក៖ អូ៎បាទមីងបាទ!

ខ៖ ចា៎នៅពីតូចណុងវាយ៉ាប់។

ក៖​ អូ៎បាទមីង!

ខ៖ ចា៎!

ក៖ កាលនៅតូចពិបាកជាងឥឡូវណេះមីងណេះ?

ខ៖ ពិបាកពិបាកខ្លាំងហាស!

ក៖ អូ៎ចុះមីងគិតថាអើទាំងជីវភាពសុខភាពមីងឥឡូវម៉េចដែរមីង?

ខ៖ សុខភាពមិនសូវជាទេជីវភាពក៏ថាម៉ាគ្រប់គ្រាន់ចុះឥឡូវហោស!

ក៖ អូ៎!

ខ៖ វាគ្រាន់តែបានវាមិនមានទេណាស់វាម៉ាគ្រប់ម៉ាគ្រាន់។

ក៖ បាទមីងបាទ!

ខ៖ ប៉ុនសុខភាពនៅតែមិនសូវជាទេតិចឈឺនេះតិចឈឺនោះហើយនៅរាល់ថ្ងៃហ្នឹងហោស!

ក៖ ឥឡូវពិបាកដែរណេះមីងណេះ?

ខ៖ ចា៎ពិបាកសុខភាពហ្នឹងម៉ង។

ក៖​ អូ៎បាទមីង!

ខ៖ ​ព្រោះវាបាក់ពីក្មេងទៅហ្នឹងហាស!

ក៖ បាទមីង!

ខ៖ រហូតឈឺក្បាលម៉ងខ្លាំងទៅ។

ក៖ អូ៎បាទមីងបាទចុះអើមីងគិតថាម្ហូបអីដែរមីងចូលចិត្តហូបមីងម្ហូបដែរមីង..?

ខ៖ សាច់មិនសូវចូលចិត្តទេខ្ញុំចូលចិត្តតែត្រីទេ។

ក៖ អូ៎ចឹងហេសមីង?

ខ៖ ចា៎!

ក៖ អូ៎ចុះមីងកាលពីក្មេងមីងគិតថាមីងធ្លាប់លេងល្បែងប្រជាប្រិយ៍អីទេមីងលក្ខណៈដូចបោះអង្គុញ ចោលឈូង លាក់កន្សែង ទាញព្រាត់អីចឹងហាសណាស់?

ខ៖ ពីក្មេងមកហោស?

ក៖ បាទមីងបាទ!

ខ៖ ដែលដែរទៅលេងនៅវត្តក្នុងហ្នឹងគេលេងចោលឈូងចោលហ្នឹងគេទៅ គេបោះអង្គុញបោះហ្នឹងគេទៅគេទាញព្រាត់ទាញហ្នឹងគេទៅកាលពីក្មេងៗហោស!

ក៖ បាទមីងបាទ!

ខ៖ អាយុដប់ប្រាំមួយដប់ប្រាំពីរ។

ក៖ អូ៎ត្រូវមីងចុះមីងគិតថាអើទាក់ទងពីច្រៀងមីងចូលចិត្តទេមីង?

ខ៖ អត់ចេះផង។

ក៖ អត់ចេះច្រៀងទេណេះមីង?

ខ៖ ចា៎អត់ចេះទេ។

ក៖ ចុះអើរាំរែកអីក៏អត់ចេះដែរ?

ខ៖ ចេះចេះរាំរែកហ្នឹងគេរាំហ្នឹងគេលេងអីលេងហ្នឹងគេទៅ។

ក៖ អូ៎!

ខ៖ កាលពីក្មេងមកហោស!

ក៖ បាទមីងបាទរួចចុះទាក់ទងពីអើល្ខោនយីកេអាយ៉ៃមីងចូលចិត្តទេ?

ខ៖ ចូលចិត្តតើ!

ក៖ អូ៎!

ខ៖ ចូលចិត្តទាំងអស់រឿងគេច្រៀងអីហ្នឹងដល់ចំណាស់ហ្នឹងហើយក៏នៅតែចង់ស្ដាប់ចង់ឃើញចង់មើលដែរ។

ក៖​ អូ៎!

ខ៖ ត្បិតអត់នេះទេ។

ក៖ បាទមីងបាទចុះមីងគិតថាអើដូចចឹងជាមីងមាននរណាគេមួយនៅក្នុងក្រុមគ្រួសារចេះលេងឧបករណ៍ភ្លេងទេមីង?

ខ៖​ អត់មានទេក្មួយ។

ក៖ ភ្លេងខ្មែរភ្លេងសៀមអីក៏អត់ចេះដែរ?

ខ៖​ អត់មានទេអត់មានសោះ។

ក៖ អូ៎បាទមីងបាទផ្ទះរបស់មីងមានលក្ខណៈបែបណាមីងតាំងពីក្មេងរហូតមកដល់ឥឡូវ?

ខ៖ ផ្ទះពីក្មេងផ្ទះតូចត្រឹមជង្គង់។

ក៖ អូ៎!

ខ៖ ប្រកស្បូវ។

ក៖ អូ៎បាទមីង!

ខ៖ បន្ទាប់ពីស្បូវមកត្រើសតិចទៅប្រហែលប្រាំប្រាំមួយអីចឹងទៅប្រកដែក។

ក៖ អូ៎បាទមីងបាទ!

ខ៖ ចា៎ពីក្មេងមកអត់មានផ្ទះធំនៅទេ។

ក៖ អូ៎រួចចុះកាលណុងនៅណាមីង?

ខ៖ នៅកាលនៅជាមួយម៉ែឪនៅណេះភូមិគៀនជ្រៃ។

ក៖ អូ៎ប៉ុន្តែរហូតមកដល់ឥឡូវបានផ្ទះប៉ុណ្ណឹងណេះមីងណេះ?

ខ៖ ចា៎!

ក៖ ហ្នឹងផ្ទះមីងណេះមីងណេះ?

ខ៖ នោះផ្ទះនោះផ្ទះតញាបមកមុខដំបូល។

ក៖ អូ៎នោះហោស?

ខ៖​ ចា៎ផ្ទះណុង។

ក៖ អូ៎បាទមីងចុះអើផ្ទះណុងយើងសាងសងជាមួយកូនចៅយើងណេះមីងណេះ?

ខ៖ ចា៎ជាមួយប្ដីប្រពន្ធ។

ក៖ អូ៎!

ខ៖ កូនចៅ។

ក៖ បាទមីងបាទប៉ុន្តែអើដូចជាប្ដីរបស់មីងរឺមួយកូនចៅចេះធ្វើផ្ទះអត់មីង?

ខ៖ អត់ចេះផងប្ដីចេះធ្វើផ្ទះបើកូនចៅអត់ចេះទេ។

ក៖ ចឹងហោសមីងហោស?

ខ៖ ចា៎!

ក៖ អូ៎បាទមីងបាទចុះមីងគិតថាដូចជាឪពុកម្ដាយមីងធ្លាប់បង្រៀនពីជំនាញអីផ្សេងទៅមីងកាលគាត់នៅរស់ហាសគាត់ដូចជាវេញវល្លិ៍ កូរស្ករធ្វើកន្ទេល ធ្វើល្អីធ្វើអីផ្សេងៗដូចត្បាញអីធ្លាប់បង្រៀនអត់?

ខ៖ គាត់អត់ដែរបង្រៀនផង។

ក៖ គាត់បង្រៀនតែធ្វើនុំបញ្ចុះតើហី?

ខ៖ ចា៎ធ្វើនុំបញ្ចុះធ្វើអីហ្នឹង!

ក៖ ​អូ៎..!

ខ៖ រួចបង្រៀនវេចអន្សមវេចអីចឹងទៅ។

ក៖ អូ៎កាលមីងធ្វើនុំបញ្ចុះហ្នឹងគេធ្វើម៉េចទៅមីង?

ខ៖ កាលណុងអត់មានម៉ាស៊ីនដូចឥឡូវទេកិនត្រាំអង្ករដូចថាស្អែកត្រូវធ្វើថ្ងៃត្រូវធ្វើដល់មួយគីឡូអង្ករយើងលាងអង្ករត្រាំដល់ពេលព្រលឹមឡើងយើងកិន កិនរួចទៅបង្អាប់វាមួយយប់ទៅនេះអោយស្ងួតក្រវៅវាអោយស្ងួតដាក់ស្ងោរហ្នឹង ស្ងោរអោយឆ្អិនប្រវែងនេះទៅម៉ាក្រវៅប៉ុណ្ណឹងហាស!

ក៖ បាទមីង!

ខ៖ អោយឆ្អិនប្រវែងហ្នឹងទៅយើងលើកយកទៅជាន់។

ក៖ អូ៎!

ខ៖ ជាន់លើត្បាលហាស!

ក៖ បាទមីងបាទ!

ខ៖ ដែរឃើញអត់ជាន់ចេះដែរ។

ក៖ ធ្លាប់?

ខ៖ ហ្នឹងហើយៗជាន់ហ្នឹងត្បាលហ្នឹងរួចបានយកមករួយ។

ក៖ អូ៎!

ខ៖ ដាំទឹកដាក់ឆ្នាំងទៅបែនទៅយើងអង្គុយពីលើរួយអង្គុយលើបែនដាក់ឬស្សីហ្នឹងហាស!

ក៖ បាទមីង!

ខ៖ វីចេញមក។

ក៖ បាទ!

ខ៖​ធ្វើផ្ទាល់រាល់ថ្ងៃ។

ក៖ កាលជំនាន់មុនណេះមីងណេះ?

ខ៖ ហ្នឹងហើយជំនាន់មុនខ្ញុំធ្វើហ្នឹងហាស!

ក៖ បាទមីងបាទ!

ខ៖ ជំនាន់យាយជំនាន់ខ្ញុំហ្នឹង!

ក៖ ប៉ុន្តែដល់ពេលឥឡូវស្រួលណេះមីងណេះ?

ខ៖ ឥឡូវគេស្រួលឥឡូវគេធ្វើម៉ាស៊ីនទាំងអស់។

ក៖ អូ៎!

ខ៖ គេលាងអង្កររួចគេរួចហ្នឹងគេធ្វើបានភ្លាមៗគេគ្មានបង្អាប់ទេឥឡូវហោសអត់ម៉្សៅដូចមុនទេ។

ក៖ ជំនាន់យើងយើងត្រូវការបង្អាប់ម៉្សៅសិន?

ខ៖ បើគ្រាន់តែកិនស្មាហ្នឹងដល់ព្រលប់ដប់គីឡូកិនល្មមរួចយប់ហើយ!

ក៖ អូ៎!

ខ៖ យើងធ្វើណាចេញមាត់យើងសង្កត់ទៀតហោសចងសង្កត់អោយស្រស់ទឹក។

ក៖ បាទមីង!

ខ៖ ចា៎!

ក៖ ចឹងភាគច្រើនបើធ្វើយើងចំណាយរយះពេលរយះពេលប៉ុន្មានថ្ងៃទៅមីងធ្វើ?

ខ៖ ពីរថ្ងៃ។

ក៖ ល្មមតែធ្វើហើយបានលក់?

ខ៖ ចា៎!

ក៖ អូ៎ចាយពេលច្រើនហាសណេះមីង?

ខ៖ ចា៎ពេលច្រើនហាសមិនដឹងរកអីចេះតែរកចេះតែធ្វើទៅ។

ក៖ អូ៎ជាពិសេសអើបួនដប់គីឡូអីចុះយើងលក់យើងចំណេញបានប៉ុន្មានទៅបើទៅលក់ម្ដង?

ខ៖ កាលណុងដូរជាស្រូវបានបួនដប់គីឡូអង្ករអីចឹងទៅ។

ក៖ អូ៎!

ខ៖ ដូររួចទៅកិនអង្ករទៅដូចថាធ្វើអស់ដប់គីឡូយើងបានម៉្ភៃគីឡូហ្នឹងយើងបានបួនដប់គីឡូអង្ករហ្នឹងហាស!

ក៖ បាទមីងបាទអូ៎អត់សូវបានច្រើនដែរណេះមីងណេះ?

ខ៖ បានប៉ុណ្ណឹងគ្មានច្រើនទេច្រើនហើយណុងហោស!

ក៖ អូ៎បាទមីងបាទចុះមីងគិតថាមីងអាចប្រាប់ខ្ញុំពីការលំបាកបានទេមីងតាំងពីក្មេងរហូតមកដល់ឥឡូវដូចជាអើជំនាន់លុនណុលប៉ុលពតដែរមីងទាន់ចឹងហាសណាស់?

ខ៖ ជំនាន់ប៉ុលពតដឹងក្ដីឡើងឆ្នាំហ្នឹងទៅគេ​គេអត់អោយយើងដេកផ្ទះជាមួយម៉ែឪគេអោយដេកនៅកន្លែងគេធ្វើការហ្នឹងនៅរៀនផងរែកដីផង។

ក៖ អូ៎បាទ!

ខ៖ ព្រលឹមឡើងរែកដី។

ក៖ បាទមីង!

ខ៖ ថ្ងៃត្រង់ស៊ីបាយក្នុងរោងបាយណុងនៅផ្ទះគេណុងទៅនៅសាលាគេណុងទៅ។

ក៖ បាទមីងបាទរួចចុះអើមីងកើតទាន់ជំនាន់លុនណុលទេណេះមីងណេះ?

ខ៖​​ អត់ទេត្រឹមប៉ុលពត។

ក៖ ប៉ុលពត?

ខ៖ ចា៎!

ក៖ អូ៎ប៉ុន្តែមីងគិតថាអើជំនាន់ហ្នឹងដូចជាមីងគេជំលាសទៅណាដំបូង?

ខ៖ គេជំលាសទៅខាងគគរគគរនេះគគរកោះរកានេះ។

ក៖ អូ៎អាហ្នឹងយើងទៅដំបូងយើងធ្វើអីគេ?

ខ៖ ទៅដំបូងហ្នឹងគេអោយទៅបែកគា្នគេអោយទៅរែកដីតែម៉ង។

ក៖ រែកដីហោសមីងហោស?

ខ៖ ចា៎រែកដីអូសបង្គី។

ក៖ អូ៎!

ខ៖ ខ្ញុំភ្លោះពីរនាក់ប្អូនពីរនាក់បងណុងប៉ុនគា្នហ្នឹង!

ក៖ បាទមីង!

ខ៖ រែកដីគេចងបង្គីរែក។

ក៖ ទៅជាមួយគា្នហោស?

ខ៖ ចា៎ទៅទាំងអស់គា្នគេអោយបំបែកទៅណុងរែកទាំងអស់គា្នណុង។

ក៖ អូ៎ចឹងមានន័យថាបងប្អូនមីងទីណុងទាំងអស់គា្នម៉ង?

ខ៖ ទៅទាំងម៉ែទាំងអីទាំងអស់ទាំងបងប្អូនទាំងអស់។

ក៖ ចេញគេជំលាសចេញជាគ្រួសារម៉ងហោស?

ខ៖ ចា៎ទៅណុងប្អូនប្រុសពីរណុងវានៅតូចៗប៉ុនៗនេះអាយុបួនឆ្នាំប្រាំឆ្នាំអាប្រុសពីរណុងហោស!

ក៖ អូ៎!

ខ៖ ហើយខ្ញុំពីរនាក់បងប្អូនណុងវាធំ។

ក៖ អូ៎បាទមីង!

ខ៖ ធំអាយុដប់ឆ្នាំណុងរែកដី។

ក៖ ចុះអើមីងគិតថាចឹងអើមីងគេអោយនៅជាមកងកុមារណេះមីងណេះ?

ខ៖ ចា៎កុមារ។

ក៖ ចុះអើរែកដីចឹងយើងមានកំលាំងណាមីង?

ខ៖ មានកំលាំងណាអូសឡាកឡើតៗដាក់ដីពីរបីបង្គីរែកមិនចង់រួចគេបង្ខំហើយចេះតែទៅទៅ។

ក៖ អូ៎!

ខ៖ ឡាកឡើតៗហោសចាំជាប់ម៉ង។

ក៖ អូ៎ចុះរបបអាហារយើងម៉េចទៅមីង?

ខ៖ របបអាហារហោស!

ក៖ យើងហូបបបររឺយើងហូបបាយមីង?

ខ៖ បបរមួយខ្ទះណុងដួសមកឃើញកាក់ហ្នឹងពីរស្លាបពា្រមួយស្លាបព្រា។

ក៖ អូ៎!

ខ៖ ទឹកហ្នឹងហុតតែទឹកហ្នឹងបបរណុងមួយស្លាប់ព្រាពីរស្លាបព្រាណុងកាក់ណុងហាស!

ក៖ បាទមីងបាទ!

ខ៖ មានលាយគ្រាប់ពោតរីកប៉ុនៗកូនដៃមេដៃគ្រាប់ពោតក្រហមគ្រាប់ពោតសលាយគា្នទៀត។

ក៖ អូ៎បាទមីង!

ខ៖ ចេះតែច្រូកទៅអោយយើងស៊ីហ្នឹងមានអីស៊ី។

ក៖ អូ៎រួចចុះអើដូចជាពេលហ្នឹងយើងឈឺអីម៉េចទៅមីង?

ខ៖ យើងឈឺកាលណុងមានពេទ្យគេមើលឈឺកាលណុងអត់មានរោគអីទេមានតែអ្នកមានតែហែមព្រោះគ្មានអំបិល។

ក៖ អូ៎!

ខ៖​ អោយស៊ីបបរណុងមិនសូវមានប្រៃណាបបរចេះតែហុតទៅមានអំបិលជាតិអំបិលណាជំងឺតែហើមទេទៅដល់ពេទ្យណុងគេអោយថ្នាំលេបថ្នាំសូន្យៗណុងថ្នាំស្អីគេទេចេះតែលេបៗទៅ។

ក៖ ចឹងហោសមីងអូ៎ចុះមីងគិតថាអើចឹងទាក់ទងពីការងារវិញគេអោយយើងធ្វើប៉ុន្មានម៉ោងទៅមីង?

ខ៖ ការងារម៉ោងប្រាំមួយទៅធ្វើហើយម៉ោងប្រាំបួនម៉ោងដប់បានគេអោយមកវិញ។

ក៖ អូ៎!

ខ៖ ម៉ោងប្រាំមួយចេញទៅហើយលើកចបមិនចង់រួចផងកាយដីហោស!

ក៖ បាទមីងបាទចុះមីងគិតថាចឹងអើមីងពីរនាក់ប្អូនរបស់មីងបន្ទាប់ណុងធ្វើការជាមួយគា្ន?

ខ៖ ចា៎ធ្វើការជាមួយគា្ន។

ក៖ រួចចុះប្អូនៗពីរនាក់ទៀត?

ខ៖ ប្អូនពីរនាក់ទៀតនៅប៉ុននេះម៉ែឪតូចៗណុងហាស!

ក៖ ប៉ុន្តែម៉ែឪគេអោយធ្វើអីគេមីង?

ខ៖ ម៉ែខ្ញុំគេអោយចិញ្ចឹមជ្រូក។

ក៖ អូ៎!

ខ៖ ចិញ្ចឹមជ្រូកចិញ្ចឹមមាន់។

ក៖ ប៉ុន្តែនៅណុងដែរ?

ខ៖​ អើចិញ្ចឹមមាន់នៅជាមួយគា្ននៅឆ្ងាយនៅផ្ទះឆ្ងាយយើងគេអោយនៅឆ្ងាយណាស់ប៉ុនគាត់ចិញ្ចឹមជ្រូកចិញ្ចឹមមាន់។

ក៖ អូ៎រួចចុះអើចឹងប៉ុន្មានថ្ងៃគេអោយយើងទៅលេងឪពុកម្ដាយម្ដងហោស?

ខ៖ ដូចរឿងអោយទៅគេមិនអោយទៅទេយើងលួចរត់ទៅ។

ក៖ អូ៎!

ខ៖ រត់ទៅៗដល់ពេលនេះរត់មកវិញមកជួនគេទៅតាមទៅអើក្មេងធ្វើម៉េច។

ក៖ ប៉ុន្តែគេអត់ថាអីទេមីងហោស?

ខ៖ គេថាដែរគេស្ដីអោយគេដូចថាគំរាមថាអោយតែទៅមួយសារទៀតវ៉ៃចោលម៉ងថាចឹងហាស!

ក៖ បាទមីង!

ខ៖ នៅក្មេងណុងហាសថាអោយតែទៅផ្ទះម៉ែម្ដងទៀតអោយតែដឹងវ៉ៃចោលហើយ ប៉ុន្តែវាគ្រាន់តែថាវាមិនហ៊ានវ៉ៃដែរកាលណុង។

ក៖ អូ៎បាទមីងបាទ!

ខ៖ តិចទៅៗហើយអើនៅតូចនឹកម៉ែតាមរកគាត់។

ក៖ ប៉ុន្តែឪពុកម្ដាយអត់ដែរមករកយើងទេ?

ខ៖ អត់ដែររកទេពយកគាត់រវល់ដាំនេះមើលជ្រូកជ្រូកកូនខ្ចីមាន់ផងរាប់រយហោស!

ក៖ អូ៎!

ខ៖ ពីណានៅមើលទៅ។

ក៖ ពីរនាក់ប្ដីប្រពន្ធគាត់?

ខ៖ ចា៎នៅមើលទាំងអសគា្នណុងឪពុកណុងពិការងាប់មួយចំហៀងខ្លួនណុងគេអោយដាក់បាយមាន់រួចម៉ែចិញ្ចឹមជ្រូក។

ក៖ អូ៎គាត់ក្រោកអត់រួចណេះ?

ខ៖ គាត់ដើរបានមួយចំហៀងខ្លួនគាត់ងាប់មួយចំហៀងខ្លួនហាស!

ក៖ បាទ!

ខ៖ ដើររួចតែមួយចំហៀងទេ។

ក៖​ អូ៎ចឹងទៀត?

ខ៖ ហ្នឹងហើយធ្វើការណុងហាស!

ក៖ រួចដាក់ម៉េចកាន់ឈើច្រត់មួយចំហៀងទៅ?

ខ៖ កាន់ឈើច្រត់ដើរខ្វាយៗហ្នឹងដៃយោលតាមនេះទៅមាននេះងាប់មួយចំហៀងខ្លួនណុង។

ក៖ ដាក់បាយដាក់អីទៅ?

ខ៖ បានមើលមាន់គេអោយមើលមាន់។

ក៖ គ្នាច្រើនអត់មីង?

ខ៖ ពីរបីគ្រួសារ។

ក៖ អូ៎បាទមីងចុះអើមីងគិតថាចឹងដូចជានៅពេលដែរយើងធ្វើចឹងទៅយើងឃ្លានយើងធ្វើម៉េចទៅមីងយើងមានលួចជីកដំឡូងជីកក្ដួចជីកអីហ្នឹងគេអត់ហាន់ត្រកួនហាន់អី?

ខ៖ គាត់ដាក់បាយជ្រូកណុងហោស?

ក៖ អត់ទេមីងហាសចង់និយាយថាយើងឃ្លានចឹងយើងមានត្រូវការជីកក្ដួចរឺមួយក៏ជីកដំឡូងអីដើម្បីទុកហូបអីលួចជីកហាសបងដូចថាយើងឃ្លានអីចឹង?

ខ៖ ដែរជីកដំឡូងគល់ចេកអីនិយាយរួមទៅរត់ទៅម៉ែទៅណុម៉ែជំនាន់ណុងមនុស្សគេអោយស៊ីចាញ់សត្វទេ។

ក៖ បាទមីងបាទ!

ខ៖ សត្វគេស៊ីហូរហៀរជាងទៅស៊ីជាមួយជ្រូកណុងហាសគេស្ងោរគ្រាប់ពោតទាំងខ្ទះៗហ្នឹងរួចយើងនៅបានស៊ីហើយបងប្អូនណាទៅក៏បានស៊ីដែរម៉ោងប្រាំបីប្រាំបួនលឺតែឬស្សីផ្ទុះណុងម៉ែខ្ញុំហ្នឹងគាត់ដាក់ដាំគ្រាប់ពោតបីបួនខ្ទះរាយល្មមៗមាត់ចាបហ្នឹងហាស!

ក៖ បាទមីង!

ខ៖ ដល់ភ្នែកមើលស្ដាំមើលឆ្វែងហ្នឹងធ្នក់ក្រម៉ារៀងខ្លួនរត់មកវិញហើយយកមកស៊ី។

ក៖ អើបាយជ្រូកហ្នឹងហោសមីង?

ខ៖ បាយជ្រូកគេបបរអោយជ្រូកហ្នឹងហាស!

ក៖​ អើ!

ខ៖ ប៉ុនគេស្ងោរគ្រាប់ពោតហ្នឹងហាសគេអត់លាយកន្តួកទេ។

ក៖​ អូ៎!

ខ៖ ស្ងោរគ្រាប់ពោតជាមួយកន្តួកជាមួយអីហ្នឹង!

ក៖ បាទមីងបាទ!

ខ៖ គេលាយជាមួយដើមចេករួចយើងចូកមកកន្លះៗប៉ុនៗនេះមកម្នាក់មួយកំប៉ុងទៅពីរកំប៉ុងទៅរើសយកគ្រាប់ៗពោតហ្នឹងស៊ីទៅ។

ក៖ ចឹងហោសមីង?

ខ៖ ចា៎!

ក៖ អូ៎!

ខ៖ ដូចចំនួនអង្គការគេថាអោយបបរតែបីខ្ទះគាត់លួចបបរដល់បួនខ្ទះអីចឹងហាស!

ក៖ បាទ!

ខ៖​ គាត់ទុកចែកគេចែកឯងអ្នកទៅចំណាំតែបានស៊ីទៅរាល់តែថ្ងៃណុង។

ក៖ អង្គការអត់ថាអីទេ?

ខ៖ លួច។

ក៖ និយាយថាអង្គការ..?

ខ៖​​ អត់អោយគេឃើញ។

ក៖ អង្គការអត់ដឹងទេ?

ខ៖​ អត់ដឹងទេលួចអត់អោយគេឃើញ។

ក៖ ចុះគាត់លើសចំនួនក៏គេអត់ដឹងដែរ?

ខ៖ ហ្នឹងហើយចា៎បបរដូចថាគេអោយដាក់បីខ្ទះពេញៗរួចយើងធ្វើបួនខ្ទះទៅដាក់ម៉ាល្មមទៅណាស់។

ក៖ បាទមីង!

ខ៖ រួចដួសអោយគេរួចទៅដាក់ចូលត្រឹមបីខ្ទះវិញទៅល្មមបីខ្ទះហ្នឹងហើយ!

ក៖ ចុះប៉ុន្តែចឹងគាត់ចេះតែធ្វើចឹងរាល់ថ្ងៃទៅ?

ខ៖ ធ្វើចឹងរាល់ថ្ងៃដល់គេមកមើលក៏គេឃើញដែរប៉ុន្តែមានតែកន្លះបើដាក់ពេញទៅដាក់ឬស្សីទៅដុតភ្លើងខ្លាំងទៅវាពុះកញ្រ្ចូល។

ក៖ បាទមីង!

ខ៖ វាខ្ទៀតទឹកចេញ។

ក៖ អូ៎!

ខ៖ ដល់ពេលដាក់កាចៗខ្ទះចឹងទៅវានេះអត់ខ្ទៀតទឹកចេញហើយក៏ពោតវាឆាប់ឆ្អិនដែរ។

ក៖ អូ៎ធ្វើចឹងហាសណេះមីងបានយើងហូប..?

ខ៖ ចា៎ធ្វើចឹង។

ក៖ ហូបបានឆ្អែតណេះ?

ខ៖ ហ្នឹងហើយបានចែកអ្នកស្គាល់ៗគា្នអត់មានទៅហោស!

ក៖ បានយើង..?

ខ៖ ភ្នែកសភ្នែកខ្មៅដាក់ជាយក្រម៉ាដាក់ជាយខោអាវចេញមកវិញ។

ក៖ អូ៎បាទមីងបាទចឹងយើងបានអាហ្នឹងទប់បានឆ្អែត?

ខ៖ បានអាហ្នឹងទប់ហ្នឹងហាសបានឆ្អែតខ្លះមិនឆ្អែតខ្លះ។

ក៖ អូ៎ល្អមីងចុះមីងគិតថាចឹងអើនៅពេលដែរមីងមានចងចាំថាពេលណាដែរមីងធ្វើការពិបាកមីងគេជំលាសទៅតែមួយកន្លែងហ្នឹងទេណេះមីងណេះ?

ខ៖ ជំលាសមួយកន្លែងហ្នឹង!

ក៖ ប៉ុន្តែ..?

ខ៖ ជំលាសមួយកន្លែងហ្នឹងដាច់តែម៉ង។

ក៖ តែមីងគិតថាធ្វើអីគេដែរពិបាកជាងគេនៅជំនាន់ប៉ុលពត?

ខ៖ ពិបាកហ្នឹងដើរគេជំលាសទៅហ្នឹងដើរទៅឆ្ងាយណាស់ដើរដេកតាមផ្លូវតាមធ្លីហ្នឹងយប់ទីណាដេកទីណុង។

ក៖ អូ៎បាទមីងបាទ!

ខ៖ បបរដាក់ហ្នឹងកំសៀវដាក់អីស៊ីហ្នឹងហាសជាងសត្វជាងធាតុទៀតជំនាន់ណុង។

ក៖ អូ៎បាទមីង!

ខ៖ ដើរយំដើរស្រែអើបើវារុយជើងពេក។

ក៖ បាទមីង!

ខ៖ រួចឪពុកគាត់រួចម្ដាយប្អូនដល់ពីរអៀវមួយផងប៉មួយផងរួចយើងនៅតូចដែរហ្នឹងយំដើរយំស្រែរងេករងាកអើយពិបាកមែនទែនជំនាន់ណុង។

ក៖ អូ៎បាទមីងបាទ!

ខ៖ ផុតពីណុងមកក៏ពិបាកដែរដាច់អាពតមកយើងក្រទូលល្អីហ្នឹងទិញស្ករពីស្រែមកយកទៅឌុបដល់កោះដល់មកវិញគា្មនស្បែកជើងពាក់អូសក្រម៉ា។

ក៖ ចឹងហោសមីង?

ខ៖ ដល់ពេលក្ដៅជើងហ្នឹង!

ក៖ បាទមីង!

ខ៖ ម៉ោងដប់មួយហ្នឹងខ្សាច់យើងវែងហាសពីដើមមកក្មួយឯងកើតមិនទាន់ទេ វែងណាស់ល្មមដើរដល់ទូកដរហ្នឹងម៉ោងដប់មួយដប់ពីរហ្នឹងយើងរត់ពីហ្នឹងទៅដល់ផ្លូវយើងឈរជាន់ក្រម៉ាមួយសារល្អីពាក់លើក្បាល។

ក៖ ចឹងពងជើងងាប់ហើយចឹង?

ខ៖ ពងហើយពងខ្លះអត់ខ្លះមើលតែនេះទៅដោះពីល្អីពីក្បាលមកដាក់លើខ្សាច់ហ្នឹងជាន់នៅក្នុងល្អីសិន។

ក៖ រួចចុះ..?

ខ៖ មើលតែត្រជាក់ណុងទៅទៀតហើយយកក្រម៉ាពាក់ហ្នឹងក។

ក៖ រួចយើងមិនយកក្រម៉ាចងហ្នឹងជើងទៅ?

ខ៖ ចងរត់កើតក្រម៉ាមួយចងរត់កើតចងជាប់ជើងរត់កើត។

ក៖ អូ៎!

ខ៖ វេទនាណាស់ទំរាំនេះហ្នឹងលោកគ្រូពិបាកណាស់ជាតិនេះ។

ក៖ អូ៎!

ខ៖ ពិបាករហូត។

ក៖ ចុះមីងនៅពេលដែរយើងជិតដាច់ប៉ុលពតយើងមើលម៉េចបានដឹងថាដាច់ប៉ុលពតទៅមីង?

ខ៖ កាលដាច់ប៉ុលពតណុងទូកមិនដឹងទូកស្អីទេប្រាប់ទូកមួយគ្រាប់ធំហាសណាស់ស្រាប់តែគេថាដាច់ហើយប៉ុលពតដាច់ហើយទៅស្រុកទៅទៅទេសវិញចឹង។

ក៖ បាទមីង!

ខ៖ ដល់ចឹងទៅម៉ែខ្ញុំហ្នឹងរៀបចំបង្វេចរៀបចំអីមកស្រុកយើងវិញហ្នឹងហាស!

ក៖ អូ៎!

ខ៖ មកស្រុកហ្នឹងគៀនជ្រៃហ្នឹងហាស!

ក៖ បាទមីងបាទ!

ខ៖ មកដល់ណុងចាប់ផ្ដើមធ្វើនុំបញ្ចុះហ្នឹងហាសក្មួយលក់ស្ករលក់អីហ្នឹងហាស!

ក៖ បាទមីងអូ៎ចឹងពិបាកដែរណេះមីងណេះ?

ខ៖ ពិបាកខ្លាំងម៉ងដើរសុំផ្ទះគេនៅ។

ក៖ ចុះអើកាលដាច់ប៉ុលពតដំបូងៗយើងដូចជាយើងមករត់មករកផ្ទះយើងវិញណេះមីង?

ខ៖ មកស្រុកវិញ។

ក៖ ប៉ុន្តែអើផ្ទះរបស់យើងអត់អីទេណេះគេអត់យកទៅធ្វើអី?

ខ៖ អត់មានផ្ទះផងមកដល់សុំផ្ទះគេនៅពីរឆ្នាំសុំផ្ទះគេនៅបឹងអំបោសហ្នឹង!

ក៖ បាទមីងបាទ!

ខ៖ នៅចា៎ដល់ពេលនេះទៅគាត់មកពីរៀនឪពុកហ្នឹងគាត់មកពីរៀនវត្តក្នុងហ្នឹងមកសុំដីពូតាឡាចហ្នឹងធ្វើផ្ទះ។

ក៖ បាទមីង!

ខ៖ ធ្វើផ្ទះសសរឬស្សីហ្នឹងហាសត្រឹមចង្កេះហ្នឹងហាស!

ក៖ បាទមីងបាទ!

ខ៖ ធ្វើនៅ។

ក៖ រួចចុះយើងនៅយើងមកគ្រាន់តែចេញពីប៉ុលពតដំបូងយើងមកធ្វើស្រែរួមមែនទេមីងណេះ?

ខ៖ ធ្វើស្រែរួមធ្វើរួមទៅយូរទៅបានតិចទៅបានគេចែករបបអោយយើងធ្វើដោយខ្លួន។

ក៖ អូ៎បាទអ៊ុំបាទចុះពេលហ្នឹងយើងគិតថាម៉េចដែរមីងមានការលំបាកអីទៅ?

ខ៖ លំបាកដូចខ្ញុំថា។

ក៖ បាទមីងហើយចុះពេលយើងធ្វើស្រែរួមរយះពេលប៉ុន្មានបានគេចែកស្រែអោយយើងផ្ទាល់ខ្លួនមីង?

ខ៖ រួមលំបាកពីរវស្សាហើយហ្នឹងបានគេចែកអោយហ្នឹងហាសពីរវស្សាបីវស្សាហ្នឹងបានគេចែកស្រែអោយយើងធ្វើដោយខ្លួន។

ក៖ ចឹងហោសមីង?

ខ៖ ធ្វើដោយខ្លួនក៏ធ្វើមិនឆ្អែតដែរម៉ានៅតែខ្វះចុងឆ្នាំចឹងយើងលក់ដូរអីផ្សំទៅល្មមបានគ្រប់ៗហោស!

ក៖ អូ៎បាទមីងបាទចុះដល់ពេលតាំងពីយើងបែកមកយើងពិបាករហូតណេះមីងណេះរហូតទាល់មីងការ?

ខ៖ ពិបាករហូតទាល់តែមានប្ដីហ្នឹងក៏ពិបាកទាល់តែរៀងចាស់តិចហ្នឹងបានរៀងស្រួលតិចវិញហ្នឹង!

ក៖ អូ៎ពេលដែរមីងមានប្ដីដំបូងមីងគិតថាមានការលំបាកអីយើងចាប់ដៃគា្នរកស៊ីដំបូងមីង?

ខ៖ ហ្នឹងហើយពិបាករកស៊ីចិញ្ចឹមកូនធាក់កង់ទូលល្អីដដែរហ្នឹង!

ក៖ ចឹងហោសមីង?

ខ៖ ទូលលក់បន្លែលក់ខ្ចៅលក់អីប្រទះអីលក់ហនឹងទៅខាងស្រែហោស!

ក៖ អូ៎បាទមីង!

ខ៖ ទូលល្អីទៅ។

ក៖ បាទមីងបាទរួចប្ដីទៅធ្វើស្រែធ្វើអីទៅ?

ខ៖ ​ធ្វើស្រែធ្វើការ។

ក៖ អូ៎!

ខ៖ រកអីធ្វើហ្នឹងចឹង។

ក៖ បាទមីងបាទចុះមីងគិតថាពេលណាដែរយើងចាប់ផ្ដើមសំបូរសប្បាយយើងចាប់ផ្ដើមមានអារម្មណ៍ថាអូ៎លែងមានអីហើយមីងយើងចាប់ផ្ដើមសប្បាយហាស?

ខ៖ ចាប់ផ្ដើមរៀងរីកចិត្តល្បាក់ត្រឹមពីរពាន់ ពីរពាន់ប្រាំមួយពីរពាន់ប្រាំពីរ។

ក៖ អូ៎!

ខ៖ រហូទមកដល់ឥឡូវ។

ក៖ បាទមីងបាទអាហ្នឹងយើងចាប់ផ្ដើមមានអារម្មណ៍ថា..?

ខ៖ ស្ងាត់តិចរៀងដូចថារកព្រោះយើងមានស៊ីដែរចឹងហាសវាអត់មានទេគ្រាន់តែថាគ្រាន់តែមានស៊ីគ្រប់គ្រាន់ចឹង។

ក៖ យើងរៀងធូរជាងមុនណេះមីងណេះ?

ខ៖ ចា៎រៀងធូរជាងមុន។

ក៖ បាទមីងបាទ!

ខ៖ វាមិនពិបាកដូចមុនមិនរកអត់ស៊ីហាស!

ក៖ បាទមីងចុះមីងគិតថាចឹងកាលមីងនៅរៀនហាស មីងធ្លាប់មានគោលបំណងថាមីងធំឡើងមីងចង់ធ្វើអីមួយមីងធ្លាប់គិតអត់មីង?

ខ៖ អត់ធ្លាប់គិតទេកាលណុងអត់ធ្លាប់គិតនឹកឃើញអីទេល្ងង់ណាស់ក្មេងជំនាន់ណុងនោះ គ្មាននឹកគិតថាចង់ធ្វើអីៗគ្មាននឹកឃើញទេ។

ក៖ អូចឹងហោសមីង?

ខ៖ ចា៎នឹកឃើញតែរកអោយបានមកនៅស៊ីហូបចុកនៅក្នុងក្រុមគ្រួសារអោយតែគ្រប់គ្រាន់តែប៉ុណ្ណឹង អោយនឹកឃើញថាចង់ធ្វើអីរកអីដូចមិននឹកឃើញទៀតសោះ។

ក៖ អូ៎បាទមីងចុះមីងគិតថាបើសិនជាមានសំនួរចុងក្រោយមួយ បើចង់អោយមីងផ្ដែផ្ដាំទៅកូនចៅជំនាន់ក្រោយហាសមីងមីងមានពាក្យពេចន៍អីដែរចង់ផ្ដែផ្ញើរទៅពួកគាត់ទេមីង?

ខ៖ ចង់ផ្ដែផ្ដាំថាជំនាន់ក្រោយហ្នឹងគេធូរធារហើយមិនពិបាកដូចកាលជំនាន់មីងមុនទេ ឆ្អែតហើយរឿងក្រស្គាល់អស់ហើយ!

ក៖ បាទមីង!

ខ៖ ចង់ស្គាល់ចង់ទូលរែកម៉េចក៏ខ្ញុំស្គាល់ដែរកូនចៅក្រោយគេស្រួលហើយគេមិនពិបាកដូចជំនាន់ខ្ញុំទេ។

ក៖ បាទមីងបាទ!

ខ៖ ចា៎!

ក៖ ចុះអើមីងធ្លាប់ទូន្មានព្រានប្រដៅពួកគាត់កុំអោយធ្វើអត់ល្អនៅក្នុងសង្គមដូចជក់គ្រឿងញៀនដូចអើធ្វើអីដែរអត់ល្អហាស មីងធ្លាប់ទូន្មានព្រានប្រដៅពួកគាត់ទេណេះមីងណេះ?

ខ៖ ប្រដៅរាល់ថ្ងៃ។

ក៖ អូ៎!

ខ៖ ទើបីវាមិនទាន់មានកូនក៏ប្រដៅ។

ក៖ ឥឡូវក៏ដោយហោសមីង?

ខ៖ ចា៎ឥឡូវហ្នឹងប្រដៅរាល់តែថ្ងៃទាំងកូន..។

ក៖ ទាំងចៅទាំងអី?

ខ៖ ទាំងចៅប៉ុនចៅវាតូចៗអើបួនឆ្នាំប្រាំឆ្នាំបើកូនវាអាយុម៉្ភៃសាមអីចឹងហាសណាស់។

ក៖ បាទមីងបាទ!

ខ៖ គីឡូវានេះជ្រុលខុសគ្នាខុសអីចឹងប្រដៅកូនកុំអោយដើរផ្លូវហ្នឹងសង្គមគេស្អប់ខ្ពើមអោយតែរកស៊ីតាមសុចរឹតទៅបានប៉ុន្មានស៊ីប៉ុណ្ណឹងទៅ។

ក៖ យើងចេះតែណែនាំរាល់ថ្ងៃហាសណេះមីង?

ខ៖ ចា៎ណែនាំរាល់ថ្ងៃប្រាប់រាល់ថ្ងៃហ្នឹង!

ក៖ អូ៎បាទ!

ខ៖ ប៉ុនកូនអត់មានធ្វើចឹងផង។

ក៖ បាទមីងបាទចុះមីងគិតថាមីងធ្លាប់មានអើទូន្មានទៅពួកគាត់ថានៅពេលដែរមីងនៅតូចមីងមានគោលបំណងចង់ធ្វើអីមួយដល់ពេលកូនៗរឺមួយក៏ចៅៗមីងចង់អោយសំរេចនូវគោលបំណងមីងអីហាស?

ខ៖ ចា៎!

ក៖ ធ្លាប់ប្រាប់ទេមីង?

ខ៖ អត់ធ្លាប់ប្រាប់ផងគ្រាន់តែប្រាប់ថាអោយប្រឹងរកស៊ីទៅកុំអោយក្រអីចឹងក្រពិបាកណាស់ជំនាន់ម៉ែទូលល្អីផុកត្រឹមជង្គង់ត្រឹមចង្កេះអូសទាញម៉េចស្គាល់អស់ហើយកុំអោយកូនចឹងអោយគ្រាន់បើជាងម៉ែទៅ។

ក៖ បាទមីងបាទ!

ខ៖ ប៉ុនកូនគ្រាន់បើរាល់ថ្ងៃវាបានមួយគ្រប់គ្រាន់វាដែរកូនហ្នឹងអត់ទេពិបាកតែយើងទេ។

ក៖ អូ៎បាទមីងបាទចឹងមានពាក្យពេចន៍អីដែរមីងចង់ផ្ដាំផ្ញើរផ្សេងពីហ្នឹងទៀតទេមីង?

ខ៖ មានផ្ដាំផ្ញើរស្អីទេ។

ក៖ អូ៎បាទមីងចឹងចុងក្រោយខ្ញុំអរគុណច្រើនមីងដែរបានអោយខ្ញុំពិភាក្សាជាមួយមីងទាក់ទងពីប្រវត្តិរបស់មីង ហើយខ្ញុំហ្នឹងដាក់ការសម្ភាសទាំងអស់នេះទៅក្នុងវេបសាយរបស់សាលាដើម្បីតំកល់ទុកអោយកូនៗចៅៗរបស់មីងបានស្គាល់បានដឹង ចឹងចុងក្រោយខ្ញុំសុំការអនុញ្ញាតិពីមីងដើម្បីដាក់ការសម្ភាសពីមីងដើម្បីដាក់ការសម្ភាសមួយហ្នឹងទៅក្នុងវេបសាយរបស់សាលាដើម្បីតំកល់ទុកអោយកូនៗចៅរបស់មីងបានទេមីង?

ខ៖ បានតើ!

ក៖ អូ៎បានណេះមីង?

ខ៖ ចា៎!

ក៖ អត់អីទេណេះមីង?

ខ៖ ចា៎!

ក៖ បាទចឹងអរគុណច្រើនមីង។

ខ៖ ចា៎។